ਅੰਜਨਾ ਭੌਮਿਕ

ਅੰਜਨਾ ਭੌਮਿਕframelessਜਨਮ ਆਰਤੀ ਭੌਮਿਕ ( 1944-12-30 ) 30 ਦਸੰਬਰ 1944 ਕੂਚ ਬਿਹਾਰ ਰਿਆਸਤ, ਬ੍ਰਿਟਿਸ਼ ਭਾਰਤ ਮੌਤ 17 ਫਰਵਰੀ 2024 (2024-02-17) (ਉਮਰ 79) ਕੋਲਕਾਤਾ, ਪੱਛਮੀ ਬੰਗਾਲ, ਭਾਰਤ ਕਿੱਤਾ ਅਦਾਕਾਰਾ ਸਾਲ ਕਿਰਿਆਸ਼ੀਲ 1964–1987 ਜੀਵਨ ਸਾਥੀ ਅਨਿਲ ਸ਼ਰਮਾ ਬੱਚੇ ਨੀਲਾਂਜਨਾ ਸੇਨਗੁਪਤਾ ਚੰਦਨਾ ਸ਼ਰਮਾ ਰਿਸ਼ਤੇਦਾਰ ਜਿਸ਼ੂ ਸੇਨਗੁਪਤਾ (ਜਵਾਈ)
ਅੰਜਨਾ ਭੌਮਿਕ (30 ਦਸੰਬਰ 1944 - 17 ਫਰਵਰੀ 2024) 1960 ਤੋਂ 1980 ਤੱਕ ਬੰਗਾਲੀ ਸਿਨੇਮਾ ਦੀ ਇੱਕ ਭਾਰਤੀ ਅਦਾਕਾਰਾ ਸੀ।

 ਨਿੱਜੀ ਜ਼ਿੰਦਗੀ 
ਭੌਮਿਕ ਦਾ ਜਨਮ 30 ਦਸੰਬਰ 1944 ਨੂੰ ਕੂਚ ਬਿਹਾਰ ਵਿੱਚ ਹੋਇਆ ਸੀ। ਉਸ ਦਾ ਅਸਲੀ ਨਾਮ ਆਰਤੀ ਭੌਮਿਕ ਅਤੇ ਉਪਨਾਮ ਬਬਲੀ ਸੀ। ਉਸ ਦੇ ਪਿਤਾ ਬਿਭੂਤੀ ਭੂਸਨ ਭੌਮਿਕ ਸੀ। ਉਸ ਨੇ ਆਪਣੇ ਸਕੂਲ ਦੇ ਦਿਨ ਕੂਚ ਬਿਹਾਰ ਵਿੱਚ ਬਿਤਾਏ। ਭੌਮਿਕ ਨੇ 1961 ਵਿੱਚ ਕੂਚ ਬਿਹਾਰ ਦੀ ਸੁਨੀਤੀ ਅਕੈਡਮੀ ਤੋਂ ਪੱਛਮੀ ਬੰਗਾਲ ਬੋਰਡ ਦੀ ਹਾਇਰ ਸੈਕੰਡਰੀ ਪ੍ਰੀਖਿਆ ਪਾਸ ਕੀਤੀ। ਇਸ ਤੋਂ ਬਾਅਦ ਉਸ ਨੇ ਕਲਕੱਤਾ ਯੂਨੀਵਰਸਿਟੀ ਦੇ ਅਧੀਨ ਸਰੋਜਨੀ ਨਾਇਡੂ ਕਾਲਜ ਫਾਰ ਵੂਮੈਨ ਵਿੱਚ ਪੜ੍ਹਾਈ ਕੀਤੀ। ਅੰਜਨਾ ਨੇ ਨੇਵੀ ਅਫਸਰ ਅਨਿਲ ਸ਼ਰਮਾ ਨਾਲ ਵਿਆਹ ਕਰਵਾਇਆ ਅਤੇ ਮੁੰਬਈ ਆ ਕੇ ਰਹਿਣ ਲੱਗ ਪਈ। ਉਸ ਦੀਆਂ ਧੀਆਂ ਨੀਲਾਂਜਨਾ ਸ਼ਰਮਾ ਅਤੇ ਚੰਦਨਾ ਸ਼ਰਮਾ ਹਨ, ਜੋ ਕਿ ਅਦਾਕਾਰਾਵਾਂ ਵੀ ਹਨ। ਵੱਡੀ ਧੀ, ਨੀਲਾਂਜਨਾ ਸ਼ਰਮਾ ਦਾ ਵਿਆਹ ਬੰਗਾਲੀ ਅਦਾਕਾਰ ਜਿਸ਼ੂ ਸੇਨਗੁਪਤਾ ਨਾਲ ਹੋਇਆ।

ਭੌਮਿਕ ਦੀ ਮੌਤ 17 ਫਰਵਰੀ 2024 ਨੂੰ 79 ਸਾਲ ਦੀ ਉਮਰ ਵਿੱਚ ਹੋਈ।

 ਕਰੀਅਰ 
ਭੌਮਿਕ ਨੇ 20 ਸਾਲ ਦੀ ਉਮਰ ਵਿੱਚ 1964 ਵਿੱਚ ਪਿਜੁਸ਼ ਬੋਸ ਦੁਆਰਾ ਨਿਰਦੇਸ਼ਤ ਫ਼ਿਲਮ ਅਨੁਸਟੁਪ ਚੰਦਾ ਨਾਲ ਆਪਣੀ ਫ਼ਿਲਮੀ ਸ਼ੁਰੂਆਤ ਕੀਤੀ। ਫ਼ਿਲਮ ਰਿਲੀਜ਼ ਹੋਣ ਤੋਂ ਪਹਿਲਾਂ ਉਸ ਨੇ ਆਪਣਾ ਨਾਮ ਆਰਤੀ ਤੋਂ ਬਦਲ ਕੇ ਅੰਜਨਾ ਰੱਖ ਲਿਆ। ਉਹ ਆਪਣੀ ਪਹਿਲੀ ਫ਼ਿਲਮ ਦੀ ਰਿਲੀਜ਼ ਦੇ ਨਾਲ ਹੀ ਪ੍ਰਸਿੱਧ ਹੋ ਗਈ। ਉਸ ਦੀ ਅਦਾਕਾਰੀ ਦੀ ਪ੍ਰਤਿਭਾ ਦੀ ਦਰਸ਼ਕਾਂ ਅਤੇ ਆਲੋਚਕਾਂ ਦੋਵਾਂ ਦੁਆਰਾ ਪ੍ਰਸ਼ੰਸਾ ਕੀਤੀ ਗਈ। ਉਹ ਉੱਤਮ ਕੁਮਾਰ ਦੀਆਂ ਪ੍ਰਮੁੱਖ ਨਾਇਕਾਵਾਂ ਵਿੱਚੋਂ ਇੱਕ ਬਣ ਗਈ। ਉਸ ਨੇ ਅਤੇ ਉੱਤਮ ਕੁਮਾਰ ਨੇ ਚੌਰੰਗੀ, " ਕੋਖਨੋ ਮੇਘ ", "ਨਾਇਕਾ ਸੰਗਤ", " ਰੂੜਾ ਛਾਇਆ", "ਰਾਜ ਦ੍ਰੋਹੀ" ਵਰਗੀਆਂ ਵੱਡੀਆਂ ਹਿੱਟ ਫ਼ਿਲਮਾਂ ਦਿੱਤੀਆਂ। ਆਪਣੇ ਕਰੀਅਰ ਦੇ ਇੱਕ ਖਾਸ ਸਮੇਂ ਤੇ ਜਦੋਂ ਆਲੋਚਕਾਂ ਨੇ ਭਵਿੱਖਬਾਣੀ ਕੀਤੀ ਸੀ ਕਿ ਉਹ ਉੱਤਮ ਕੁਮਾਰ ਦੇ ਨਾਇਕ ਵਜੋਂ ਸਫਲ ਨਹੀਂ ਹੋਵੇਗੀ, ਉਸ ਨੇ ਸੌਮਿੱਤਰ ਚਟੋਪਾਧਿਆਏ ਨਾਲ ਬਹੁਤ ਪ੍ਰਸ਼ੰਸਾਯੋਗ "ਮਹਾਸ਼ਵੇਤਾ" ਵਿੱਚ ਜੋੜੀ ਬਣਾਈ।

 ਫ਼ਿਲਮੋਗ੍ਰਾਫੀ 
ਸਾਲ ਟਾਈਟਲ ਭੂਮਿਕਾ 1964 ਅਨੁਸਟੁਪ ਛੰਦ 1965 ਥਾਨਾ ਥੇਕੇ ਆਸ਼ੀ ਸ਼ੀਲਾ (ਚੰਦਰ ਮਾਧਵ ਦੀ ਧੀ) 1966 ਗ੍ਰਹਿ ਸੰਧਾਨੇ ਰਾਜਦਰੋਹੀ ਚਿੰਤਾ 1967 ਮਹਾਸ਼ਵੇਤਾ ਨਾਇਕਾ ਸੰਗਦ ਉਰਮਿਲਾ/ਗੀਤਾ 1968 ਚੌਰੰਗੀ ਸੁਜਾਤਾ ਮਿੱਤਰਾ ਕੋਖੋਨੋ ਮੇਘ ਸੀਮਾ ਰਾਏ (ਕਲਾ ਅਧਿਆਪਕ) 1969 ਸ਼ੁਕ ਸਾੜ੍ਹੀ 1970 ਡਿਬਰਾਤਰੀਰ ਕਾਬਿਆ 1971 ਪ੍ਰਥਮ ਬਸੰਤ 1973 ਰੌਦਰ ਛਾਇਆ 1979 ਭਾਗਿਆਲਿਪੀ 1981 ਸ਼ੁਖੇ ਠਾਕੋ 1987 ਨਿਸ਼ੀਬਾਸਰ

 ਹਵਾਲੇ 

 ਬਾਹਰੀ ਲਿੰਕ 


ਸ਼੍ਰੇਣੀ:ਭਾਰਤੀ ਅਦਾਕਾਰਾਵਾਂ
ਸ਼੍ਰੇਣੀ:ਬੰਗਾਲੀ ਸਿਨੇਮਾ ਵਿੱਚ ਅਦਾਕਾਰਾਵਾਂ
ਸ਼੍ਰੇਣੀ:ਮੌਤ 2024
ਸ਼੍ਰੇਣੀ:ਜਨਮ 1944